**Pitanja zaprimljena na email ESF-Ministarstvo kulture po objavi Poziva na dostavu projektnih prijedloga „Umjetnost i kultura *online*“ – 4. dio**

|  |  |  |
| --- | --- | --- |
| **Br.** | **PITANJE** | **ODGOVOR** |
| 1 | Da li pod kategorijom izvoditelja aktivnosti možemo zaposliti osobu zaduženu za tehničku pripremu i snimanje kulturnih i umjetničkih sadržaja, a koji će se on line prezentirati korisnicima? | Zapošljavanje u okviru projekta je prihvatljivo ukoliko je rad osobe nužan za provedbu aktivnosti koje doprinose ostvarenju općeg i specifičnih ciljeva poziva te ukoliko su zadovoljeni i ostali uvjeti prihvatljivosti u okviru ovog Poziva.  |
| 2 | Da li postoje ograničenja u svezi visine plaća zaposlenih osoba na projektu? | Svi troškovi projektnog prijedloga, uključujući i troškove osoblja, moraju biti realni, utemeljeni na tržišnim cijenama, opravdani u odnosu na projektne aktivnosti i očekivane rezultate, mjerljive ishode i ciljeve te predstavljati najbolju vrijednost za novac. Napominjemo da je povećanje plaća prije potpisivanja ugovora ili tijekom provedbe projekta o dodjelibespovratnih sredstava prihvatljivo ako je isto regulirano zakonodavnim aktima ili je riječ onapredovanju ili povećanju plaća koje se odnosi na sve zaposlenike u instituciji/organizaciji iliu drugim opravdanim slučajevima (v. *Uputu o prihvatljivosti troškova plaća i troškova povezanih s radom u okviru Europskog socijalnog fonda u Republici Hrvatskoj 2014. – 2020. objavljenu na www.esf.hr*).  |
| 3 | Kada i kome se dostavlja popis krajnjih korisnika projekta sa pratećom dokumentacijom? | Tijekom izvršavanja Ugovora o dodjeli bespovratnih sredstava, korisnik (uspješni prijavitelj) podnosi izvješća i prateću dokumentaciju Posredničkom tijelu razine 2 (Nacionalnoj zakladi za razvoj civilnoga društva). Napominjemo da će Nacionalna zaklada za razvoj civilnoga društva održati provedbene radionice za korisnike u svrhu što kvalitetnije provedbe i izrade obaveznih dokumenata i izvješća. |
| 4 | Ukoliko mladi/e umjetnici/e u projektu sudjeluju kao provoditelji/ce aktivnosti, tj. ako za to primaju honorar kroz projekt, mogu li se te iste osobe navoditi kao pokazatelji mladih do 25 godina? | Ne. Bez obzira na pripadnost istoj dobnoj skupini, provoditelji aktivnosti i sudionici (pripadnici ciljane skupine koji se ubrajaju kao doprinos određenom pokazatelju) ne mogu biti iste osobe. Sudionici ne mogu primiti naknadu za sudjelovanje u projektu. Pored toga, smisao provedbe projektnih aktivnosti je rješavanje problema i potreba pripadnika ciljane skupine, u skladu s općim i specifičnim ciljevima poziva.  |
| 5 | Vezano za Poziv Umjetnost i kultura online kada govorimo o partnerima; u Uputi stoji da to mogu biti OCD-ovi, javne ustanove u kulturi te jedinice lokalne (samo)uprave. Naše se pitanje odnosi - može li Sveučilište biti partner na projektu. | Ne. Sukladno točki 2.2.1 Uputa za prijavitelje, prihvatljivi partneri su organizacije civilnog društva (umjetničke organizacija, udruge), javne ustanove u kulturi i jedinice lokalne ili područne (regionalne) samouprave. |
| 6 | Molim da nam naslov dostavi obrasce vezane za navedeni Natječaj. Ili programe i troškovnik pišemo sami?!. | Kako je navedeno u točki 5. Uputa za prijavitelje, Prijavni obrazac A je zajedno s Uputama za popunjavanje i Korisničkim priručnikom dostupan na sljedećoj poveznici: <https://esif-wf.mrrfeu.hr/> . Ostali obrasci koji su dio natječajne dokumentacije mogu se preuzeti na sljedećim poveznicama: <http://www.strukturnifondovi.hr> i <http://www.esf.hr/> . Troškove, opis projektnih aktivnosti itd. upisujete sami u postojeće obrasce sukladno Uputama za prijavitelje. |
| 7 | Prihvaća li se, kao valjani dokaz, participacije aktivnosti sudionika pojedine radionice ako oni određenim korisničkim imenom komentiraju video materijal sinkrono (u određenom zadanom vremenu održavanja radionice) bez prisutnosti izvoditelja aktivnosti (on bi objašnjavao aktivnosti radionice putem video materijala). Da li bi troškovi održavanja takvih radionica bili prihvaćeni? Uz navedeni dokaz (fotografije koje su korisnici sami izradili zahvaljujući postavljenom video materijalu). | Sudionici *online* radionica trebaju komunicirati u realnom vremenu (sinkrono) s voditeljem aktivnosti i ostalim sudionicima kako bi aktivnost doprinosila postizanju ciljeva poziva, te stoga troškovi radionice održane bez prisutnosti voditelja aktivnosti nisu prihvatljivi. Sudionici moraju tijekom provedbe *online* radionica biti prijavljeni u aplikaciju imenom i prezimenom, a izvezeni dokument iz te aplikacije iz koje je vidljiv identitet sudionika je dokaz postignuća mjerljivog ishoda, pri čemu korisnik mora osigurati i sve ostale dokaze postignuća ishoda navedene u točki 3.3 Uputa za prijavitelje.  |
| 8 | Ukoliko bi projekt bio prihvaćen, možete li mi potvrditi slijedeću tvrdnju. Po slanju ZNS br. 1 u kojem bi potraživala npr. 50.000,00 za trošak plaća morala bi dostaviti svu potrebnu dokumentaciju za pravdanje tih plaća. Po odobrenju ZNS 1 na tih 50.000,00 kn bilo bi odobreno 40% tj. 20.000,00 kn ostalih troškova te bi taj iznos bio uplaćen zajedno s potraživanih 50.000,00 kn troška plaće? Odobreni iznos od 40% nije potrebno pravdati?  | Da. Zahtjevi za nadoknadom sredstava (ZNS) moraju biti popraćeni odgovarajućom dokumentacijom u vezi potraživanih prihvatljivih troškova koji se u okviru ovog poziva odnose na izravne troškove osoblja, te će korisniku (uspješnom prijavitelju) biti nadoknađeni svi troškovi čiju je prihvatljivost potvrdilo PT2, uvećano za iznos ostalih prihvatljivih troškova izračunat primjenom fiksne stope. Iako korisnik nije dužan u sklopu ZNS-a dostavljati dokaznu dokumentaciju za ostale prihvatljive troškove, on mora za vrijeme trajanja ugovora o dodjeli bespovratnih sredstava izvršiti sva plaćanja, poštivati odredbe Pravilnika o prihvatljivosti izdataka u okviru Europskog socijalnog fonda te sve relevantne odredbe nacionalnog i europskog zakonodavstva u smislu troškova i izdataka nastalih prilikom provedbe projekta. Napominjemo da će Nacionalna zaklada za razvoj civilnoga društva (PT2) održati provedbene radionice za korisnike u svrhu što kvalitetnije provedbe i izrade obaveznih dokumenata i izvješća. |
| 9 | Može li se odobreni iznos od 40% utrošiti na kupnju tableta potrebnih za provedbu? | Da. Nabava opreme (npr. tableta) nužne za provedbu prihvatljivih aktivnosti spada u ostale prihvatljive troškove koji iznose 40 % prihvatljivih izravnih troškova osoblja.  |
| 10 | Kako će se raditi o on-line radionicama heklanja i pletenja može li se kupiti materijal poput konca i igala potreban sudionicima na projektu da aktivno sudjeluju?  | Nabava opreme i potrošnog materijala nužnog za provedbu prihvatljivih aktivnosti prihvatljiv je trošak. Napominjemo da *online* aktivnosti moraju imati zastupljenu umjetničku/kulturnu i edukativnu komponentu, pa stoga aktivnosti zanatskog i hobističkog karaktera za koje nije moguće utvrditi postojanje umjetničke/kulturne komponente neće biti prihvatljive za financiranje. |
| 11 | U pitanju Da li je korisnik i/ili partner/i primio de minimis potporu u tekućoj godini i u prethodne dvije godine kako se tretira projekt koji ima De minimis elemente, ali je još u tijeku i za njega su samo djelomično uplaćena sredstva do sada. Također završava u ožujku 2021. Broji li se ukupan iznos potpore ili samo djelomična sredstva? | Broji se ukupni iznos de minimis potpore, koji treba upisati u Prijavni obrazac A. Napominjemo da sredstva koja se dodjeljuju u okviru ovog poziva ne predstavljaju državne potpore ni potpore male vrijednosti (de-minimis potpora).  |
| 12 | Može li prihvatljiv prijavitelj biti udruga koja djeluje na području kulture i umjetnosti, ali nema zaposlenih ni financijskih prometa? | Da bi bila prihvatljiv prijavitelj, udruga mora ispunjavati sve uvjete navedene u točki 2.2.1 Uputa za prijavitelje, uključujući dostatne financijske, stručne, iskustvene i provedbene kapacitete za provedbu projekta u suradnji s partnerima (a/p) (v. Tablicu *Pregled uvjeta prihvatljivosti i izvora provjere uvjeta prihvatljivosti za prijavitelje/partnere*). Napominjemo da se u fazi procjene kvalitete projektnih prijedloga ocjenjuju upravljačko-administrativni, financijski i stručni kapaciteti za provedbu projekta (iskustvo provedbe projekata slične vrijednosti i svrhe) prijavitelja i, ako je primjenjivo, partnera, te prijavitelj stoga može određene nedostatke u pojedinim vlastitim kapacitetima kompenzirati partnerstvom s organizacijom koja posjeduje sve potrebne kapacitete. Udruge koje tijekom poslovne godine nisu imale poslovnih događaja, niti u poslovnim knjigama nemaju evidentirane podatke o imovini i obvezama, umjesto financijskih izvještaja predaju Izjavu o neaktivnosti. |
| 13 | Je li prihvatljiv trošak vanjske usluge ukoliko ga izvodi pravna osoba te ide li iz 40% - ostalih prihvatljivih troškova?  | Troškovi nastali temeljem ugovora o uslugama s pravnim osobama prihvatljivi su ako zadovoljavaju uvjete prihvatljivosti navedene u točki 4.1 Uputa za prijavitelje. |
| 14 | Navedeno je da sudjelovanje u projektnim aktivnostima mora biti preko interneta. Je li moguće da 5 pripadnika ciljne skupine preko interneta sudjeluje u projektnim aktivnostima na način da se svi nalaze na ISTOM mjestu, da su se primjerice našli svi u knjižnici te svaki sa zasebnog računala pristupa projektnoj aktivnosti?  | Natječajnom dokumentacijom nije propisano mjesto na kojem se sudionici (pripadnici ciljane skupine) trebaju nalaziti tijekom participacije u projektnim aktivnostima, već samo da se iste moraju provoditi u Republici Hrvatskoj. Upućujemo korisnike da se pri provedbi aktivnosti vode važećim preporukama i mjerama HZJZ-a.  |
| 15 | Je li prihvatljiva nabava opreme koja bi bila u knjižnici (partnerskoj ustanovi) za potrebe provođenja projektnih aktivnosti? | Nabava opreme nužne za provedbu prihvatljivih aktivnosti prihvatljiv je trošak. |
| 16 | Ukoliko se nabavi oprema (npr. tableti) koji će se podijeliti pripadnicima ciljne skupine kako bi mogli sudjelovati u aktivnosti, što s tom opremom na kraju provedbe aktivnosti odnosno projekta, ostaje kod pripadnika ciljne skupine ili ju vraćaju te ostaje u vlasništvu prijavitelja? | Korisnik je vlasnik stvari nabavljenih u okviru projekta, uključujući opremu, i stoga na kraju provedbe aktivnosti te stvari ostaju u njegovu vlasništvu, no sukladno tč. 9.3 Općih uvjeta Ugovora o dodjeli bespovratnih sredstava, korisnik može prenijeti opremu na projektnog partnera ili treće osobe (npr. pripadnike ciljane skupine) uz prethodno pisano odobrenje nadležnih tijela. |
|  |  |  |

|  |  |  |
| --- | --- | --- |
| 17 | Na popisu dokumentacije koja se može skinuti sa stranice ovog poziva ne mogu naći nigdje Prijavni obrazac A. U popisu postoji samo Prijavni obrazac B. Možete li mi molim vas objasniti gdje da nađem Prijavni obrazac A? | Kako je navedeno u točki 5. Postupak prijave Uputa za prijavitelje, Prijavni obrazac A dostupan je na sljedećoj poveznici: <https://esif-wf.mrrfeu.hr/> . |
| 18 | Mora li osoba koja je stručni programski koordinator biti zaposlenik prijavitelja/partnera ili može biti vanjski suradnik?  | Članove projektnog tima možete angažirati za obavljanje poslova na projektu ako je to nužno za ostvarenje jednog ili više ciljeva projekta, pri čemu se vrsta ugovora određuje temeljem relevantnog nacionalnog zakonodavstva (v. *Uputu o prihvatljivosti troškova plaća i troškova povezanih s radom u okviru Europskog socijalnog fonda u Republici Hrvatskoj 2014. – 2020. objavljenu na www.esf.hr*), a ako je riječ o voditelju projekta, on mora biti zaposlen temeljem ugovora o radu/rješenja kod prijavitelja ili partnera. |
| 19 | Moraju li i početna/završna konferencija biti isključivo online ili mogu biti i u realnom prostoru uz online prijenos uživo? Isto pitanje i za planiranu završnu izložbu projekta. | Početna i završna konferencija koje su dio Elementa 2 *Promidžba i vidljivost*, mogu se održati u fizičkom prostoru, dok izložbe i slična događanja koja se provode u okviru Elementa 1 *Priprema i provedba online participativnih kulturnih i umjetničkih aktivnosti* je također moguće organizirati u fizičkom prostoru ali tada se ne broje kao doprinos obaveznim mjerljivim ishodima navedenim u točki 3.3 Uputa za prijavitelje. Napominjemo da je potrebno postupati u skladu s preporukama HZJZ-a. |
| 20 | Sukladno dokumentu „Pitanja i odgovori 2.dio 27.05.2020.“ je li prikazivanje filma prihvatljiva aktivnost kroz live stream prikazivanje ili vod prikazivanje? Je li video snimka live stream-a dokaz mjerljivog ishoda da je aktivnost iz Kalendara provedena? Je li gledanje filma prema ovom natječaju predviđeno kao grupno ili individualno da bi bila prihvatljiva aktivnost? U slučaju grupnog gledanja s jednog medija prikazivanja koji bi dokaz mjerljivog pokazatelja bio prihvatljiv?  | Prikazivanje filmova prihvatljiva je podaktivnost unutar elementa 1. ako je povezana s participativnim radionicama iz područja kulture i umjetnosti tijekom kojih sudionici aktivno sudjeluju, a nisu samo publika. Prikazivanje filma nije participativna aktivnost te se ne ubraja u obvezne mjerljive ishode navedene u točki 3.3. Uputa za prijavitelje. Molimo imati na umu da je prilikom prikazivanja filmova u sklopu projekta potrebno poštivati zakonske propise koje štite autorska i srodna prava.Objavljen kalendar događanja dokaz je javne dostupnosti obavijesti o održavanju svake pojedine participativne kulturne i/ili umjetničke aktivnosti (najava događanja), a videosnimka je dokaz održane participativne aktivnosti. Oba dokaza služe kako bi se utvrdio doprinos mjerljivom ishodu „Provedene participativne kulturne i/ili umjetničke aktivnosti (trajanje u danima)“. Natječajnom dokumentacijom nije propisano mjesto na kojem se sudionici (pripadnici ciljane skupine) trebaju nalaziti tijekom participacije u projektnim aktivnostima, već samo da se iste moraju provoditi u Republici Hrvatskoj. No, potrebno je voditi računa o ostvarenju mjerljivih ishoda koji su navedeni u točki 3.3, odnosno ako više sudionika istovremeno sudjeluje u aktivnosti na jednom računalu samo se jedan sudionik može ubrojiti u mjerljivi ishod. Napominjemo da je nabava opreme potrebne za provedbu aktivnosti prihvatljiv trošak. |
| 21 | Je li zakazan susret međusobnog online komuniciranja preko alata google classroma i microsoft temsa u točno dogovoreno vrijeme za skupinu korisnika s voditeljem prema vašem tumačenju sinkrona i prihvatljiva aktivnost? | Prilikom odabira alata koji omogućava sudjelovanje u kulturnim i umjetničkim aktivnostima u projektu potrebno je izabrati one koji osiguravaju dokazivanje postignuća obaveznih mjerljivih ishoda (navedenih u točki 3.3 Uputa za prijavitelje) te putem kojih se komunikacija između voditelja i sudionika odvija u realnom vremenu (sinkrono). |
| 22 | Molimo uputu o načinu evidentiranja korisnika-sudionika u projektnim aktivnostima, a koja se sastoji od više podaktivnosti i modula – da li je obveza prilikom dokazivanja sudjelovanja i izvještavanja evidentirati sudionika samo jednom i to pri prvom ulasku u projektnu aktivnost, neovisno o broju aktivnosti u kojima je sudjelovao u okviru jednog projekta? Na koji način se onda isti sudionika broji u mjerljive pokazatelje i prati njegovo sudjelovanje u različitim podaktivnostima? | Sudionik (pripadnik ciljane skupine) se prijavljuje i **evidentira u okviru određenog pokazatelja** samo ako su za njega prikupljeni obavezni podaci navedeni u točki 1.5 Uputa za prijavitelje te se prilikom izvještavanja evidentira kao doprinos tom pokazatelju samo jednom, pri prvom ulasku u projektnu aktivnost, neovisno o broju aktivnosti u kojima je sudjelovao u okviru jednog projekta. No, da bi se ostvario doprinos obaveznom mjerljivom ishodu **Broj pripadnika ciljanih skupina koji su završili program odabrane participativne kulturne i/ili umjetničke aktivnosti, a za koje su prikupljeni obavezni podaci sukladno točki 1.5 Pokazatelji – Metodologija prikupljanja podataka i izvještavanje** dokazuje se potvrdom o završenom programu a identitet sudionika potvrđuje se izvezenim dokumentom iz online aplikacije pomoću koje se provodi aktivnost. Kao doprinos mjerljivom ishodu sudionik se može brojati samo jedanput bez obzira u koliko je podaktivnosti sudjelovao. |
| 23 | Postoji li definiran minimalan broj sudionika po online umjetničkoj radionici ili po ciljnim skupinama ili minimalan broj sudionika u cjelokupnom projektu u roku od 12 mjeseci za koliko se planira prijaviti projekt? | Minimalni broj sudionika nije zadan. No, prilikom ocjenjivanja kvalitete projekta vodit će se računa i o aspektu vrijednosti za novac, odnosno o omjeru broja sudionika i zatraženih financijskih sredstava, uz uvjet da projektne aktivnosti moraju moraju doprinositi ostvarenju ciljeva poziva, biti kvalitetno planirane i nužne za ostvarivanje očekivanih ishoda i rezultata projekta. |
| 24 | Mogu li online umjetničke radionice prijavitelja projekta biti unaprijed snimljene pa da istima mogu ciljne skupine pristupiti uz lozinku koja bi im bila uručena prilikom prijave? ili se online radionica mora isključivo održavati u unaprijed točno definiranom rasporedu? | Radionica ne može biti unaprijed snimljena, jer se time ne osigurava interakcija voditelja i pripadnika ciljane skupine, kao ni njihova participacija.  |
| 25 | Projekt bi uključio i ciljane skupine u domovima za starije osobe. Može li više osoba pratiti online radionicu preko jednog računala /monitora? | Natječajnom dokumentacijom nije propisano mjesto na kojem se sudionici (pripadnici ciljane skupine) trebaju nalaziti tijekom sudjelovanja u projektnim aktivnostima, već samo da se iste moraju provoditi u Republici Hrvatskoj. No, potrebno je voditi računa o ostvarenju mjerljivih ishoda koji su navedeni u točki 3.3, odnosno ako više sudionika istovremeno sudjeluje u aktivnosti na jednom računalu samo se jedan sudionik može ubrojiti u mjerljivi ishod. Napominjemo da je nabava opreme potrebne za provedbu aktivnosti prihvatljiv trošak. |
| 26 | Vezano za natječaj referentni broj UP.02.1.1.14, Umjetnost i kultura online, molimo pojašnjenje da li su prihvatljivi troškovi računovodstvenih usluga | Jesu. Računovodstvene usluge su ostali prihvatljivi troškovi projekta, koji ukupno na razini projekta čine 40 % prihvatljivih izravnih troškova osoblja. |
| 27 | Također molimo uputu da li je negdje propisan minimalni broj sudionika koji mora biti ostvaren na online radionicama ? | Molimo vidjeti odgovor br. 23. |
| 28 | Postoji li očekivani broj aktivnosti, tj. broj dana u kojima će umjetničke aktivnosti provoditi, npr. više od 20 i sl.? Hoće li to biti kriterij za ocjenjivanje?  | Minimalni broj aktivnosti, odnosno dana provedbe kulturnih i umjetničkih aktivnosti nije zadan. No, prilikom ocjenjivanja kvalitete projekta vodit će se računa i o aspektu vrijednosti za novac, odnosno o omjeru broja sudionika i zatraženih financijskih sredstava, uz uvjet da projektne aktivnosti moraju doprinositi ostvarenju ciljeva poziva, biti kvalitetno planirane i nužne za ostvarivanje očekivanih ishoda i rezultata projekta. |
| 29 | Očekuje li se da sudionici sudjeluju u svim aktivnostima ili je dovoljno da sudionici sudjeluju u jednoj/nekoliko pojedinačnih aktivnosti? Npr. ako projekt ima 20 radionica/dana aktivnosti, računa li se kao sudionik onaj tko je sudjelovao na tri radionice? | Molimo vidjeti odgovor br. 22. |
| 30 | Da li u izravne troškove osoblja spadaju troškovi naknade vanjskog izvođača koji ima registrirani paušalni obrt? | Troškovi naknade rada obrtnika su prihvatljivi izravni trošak osoblja ako su zadovoljeni uvjeti prihvatljivosti navedeni u točki 4.1 Uputa za prijavitelje te ukoliko nije riječ o njihovom angažmanu za potrebe provedbe elementa Upravljanje projektom i administracija.  |
| 31 | S obzirom da se naša umjetnička organizacija bavi primjenom novih tehnologija u kulturi te kako nam je u planu sa našim sljedećim projektom suradnja s osnovnim i srednjim školama u organiziranju i provođenju on-line kulturnih i umjetničkih smotri i natjecanja, moje pitanje je da li je moguće kao partnera navesti Agenciju koja je po statutu javna ustanova, ali i organizator smotri literarnog, likovnog i dramsko-scenskog stvaralaštva za osnovne i srednje škole, te bi nam zajednička suradnja bila prijeko potrebna za realizaciju on-line umjetnosti i kulture za mlade. | Pravne osobe koje su prihvatljivi partneri u ovom Pozivu, navedene su u točki 2.2 Uputa za prijavitelje.  |
| 32 | Naša umjetnička organizacija upisana je u Registar umjetničkih organizacija pri Ministarstvu kulture u ožujku 2019.., više od 12 mjeseci prije objave poziva. U Registar neprofitnih organizacija upisana je u kolovozu 2019. Da li ispunjavamo uvjet za prijavu na javni poziv? | Da. Na dan objave Poziva prijavitelj/partner mora biti registriran za obavljanje djelatnosti (ako je primjenjivo, u području kulture i umjetnosti ) u Republici Hrvatskoj najmanje 12 mjeseci i upisan u Registar neprofitnih organizacija u RH (nije uvjet da neprofitna organizacija bude upisana 12 mjeseci). |